CELEX: 32014D0365
Language: et
Date: 2014-06-12 00:00:00
Title: 2014/365/EL: Nõukogu otsus, 12. juuni 2014 , EMP ühiskomitees Euroopa Liidu nimel võetava seisukoha kohta seoses EMP lepingu protokolli nr 30 (statistikaalase koostöö korraldamise erisätete kohta) muutmisega

18.6.2014   
            
            
               ET
            
            
               Euroopa Liidu Teataja
            
            
               L 178/14
            
         NÕUKOGU OTSUS,
   12. juuni 2014,
   EMP ühiskomitees Euroopa Liidu nimel võetava seisukoha kohta seoses EMP lepingu protokolli nr 30 (statistikaalase koostöö korraldamise erisätete kohta) muutmisega
   
      (2014/365/EL)
   
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 338 lõiget 1 koostoimes artikli 218 lõikega 9,
   võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakendamise korra kohta, (1) eriti selle artikli 1 lõiget 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Euroopa Majanduspiirkonna leping (2) („EMP leping”) jõustus 1. jaanuaril 1994.
            
         
               (2)
            
            
               Kooskõlas EMP lepingu artikliga 98 võib EMP ühiskomitee oma otsusega muu hulgas muuta selle protokolli nr 30.
            
         
               (3)
            
            
               EMP lepingu XXI lisa sisaldab statistikat käsitlevaid erisätteid.
            
         
               (4)
            
            
               EMP statistikaprogramm 2014–2017 peaks põhinema Euroopa Parlamendi ja nõukogu määrusel (EL) nr 99/2013, (3) nagu seda on muudetud Euroopa Parlamendi ja nõukogu määrusega (EL) nr 1383/2013, (4) ja peaks hõlmama programmi neid elemente, mis on vajalikud Euroopa Majanduspiirkonna kõikide asjakohaste majanduslike, sotsiaalsete ja keskkonnaalaste aspektide kirjeldamiseks ja järelevalveks.
            
         
               (5)
            
            
               EMP statistikaprogramm 2003–2007 enam ei kehti, mistõttu tuleks see EMP lepingust välja jätta.
            
         
               (6)
            
            
               EMP lepingu protokolli nr 30 tuleks seetõttu muuta, et kõnealune laiendatud koostöö saaks alata 1. jaanuaril 2014.
            
         
               (7)
            
            
               Liidu seisukoht EMP ühiskomitees peaks põhinema lisatud otsuse eelnõul,
            
         ON VASTU VÕTNUD KÄESOLEVA OTSUSE:
   Artikkel 1
   EMP ühiskomitees Euroopa Liidu nimel võetav seisukoht seoses EMP lepingu protokolli nr 30 (statistikaalase koostöö korraldamise erisätete kohta) muutmisega põhineb käesolevale otsusele lisatud EMP ühiskomitee otsuse eelnõul.
   Artikkel 2
   Käesolev otsus jõustub selle vastuvõtmise kuupäeval.
   
      Luxembourg, 12. juuni 2014
      
         
            Nõukogu nimel
         
         
            eesistuja
         
         Y. MANIATIS
      
   
   
      (1)  EÜT L 305, 30.11.1994, lk 6.
   
      (2)  EÜT L 1, 3.1.1994, lk 3.
   
      (3)  Euroopa Parlamendi ja nõukogu 15. jaanuari 2013. aasta määrus (EL) nr 99/2013 Euroopa statistikaprogrammi 2013–2017 kohta (ELT L 39, 9.2.2013, lk 12).
   
      (4)  Euroopa Parlamendi ja nõukogu 17. detsembri 2013. aasta määrus (EL) nr 1383/2013, millega muudetakse määrust (EL) nr 99/2013 Euroopa statistikaprogrammi 2013–2017 kohta (ELT L 354, 28.12.2013, lk 84).
   
      EELNÕU
      EMP ÜHISKOMITEE OTSUS nr …/2014,
      …,
      millega muudetakse EMP lepingu protokolli nr 30 statistikaalase koostöö korraldamise erisätete kohta
      EMP ÜHISKOMITEE,
      võttes arvesse Euroopa Majanduspiirkonna lepingut („EMP leping”), eriti selle artiklit 98,
      ning arvestades järgmist:
      
                  (1)
               
               
                  EMP statistikaprogramm 2014–2017 peaks põhinema Euroopa Parlamendi ja nõukogu määrusel (EL) nr 99/2013, (1) nagu seda on muudetud Euroopa Parlamendi ja nõukogu 17. detsembri 2013. aasta määrusega (EL) nr 1383/2013, millega muudetakse nõukogu määrust (EL) nr 99/2013 Euroopa statistikaprogrammi 2013–2017 kohta, (2) ja peaks hõlmama programmi neid elemente, mis on vajalikud Euroopa Majanduspiirkonna kõikide asjakohaste majanduslike, sotsiaalsete ja keskkonnaalaste aspektide kirjeldamiseks ja järelevalveks.
               
            
                  (2)
               
               
                  EMP statistikaprogramm 2003–2007 enam ei kehti, mistõttu tuleks see EMP lepingust välja jätta.
               
            
                  (3)
               
               
                  EMP lepingu protokolli nr 30 tuleks seetõttu muuta, et kõnealune laiendatud koostöö saaks alata 1. jaanuarist 2014,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu protokolli nr 30 muudetakse järgmiselt:
      
                  1.
               
               
                  Artikli 5 pealkirjas asendatakse aasta „2013” aastatega „2013–2017.”
               
            
                  2.
               
               
                  Artikli 5 lõikesse 1 lisatakse järgmine tekst:
                  „,muudetud järgmise õigusaktiga:
                  
                              —
                           
                           
                              
                                 32013 R 1383: Euroopa Parlamendi ja nõukogu määrus (EL) nr 1383/2013, 17. detsember 2013 (ELT L 354, 28.12.2013, lk 84).”
                           
                        
            
                  3.
               
               
                  Artikli 5 lõikes 2 asendatakse sõnad „31. detsember 2013” sõnadega „31. detsember 2017”.
               
            
                  4.
               
               
                  Artikli 5 lõike 3 tekst asendatakse järgmisega:
                  „Spetsiifilise EMP iga-aastase statistikaprogrammi töötavad ajavahemikul 2013–2017 ühiselt välja EFTA statistikaamet ja Eurostat. EMP iga-aastane statistikaprogramm koostatakse paralleelselt iga-aastase tööprogrammiga, mille töötab välja komisjon kooskõlas määrusega (EL) nr 99/2013, ning põhineb selle ühel osal. Lepingupooled kiidavad EMP iga-aastase statistikaprogrammi heaks oma sisemenetluste kohaselt.”
               
            
                  5.
               
               
                  Artikli 5 lõike 4 tekst asendatakse järgmisega:
                  „EFTA riigid tasuvad kooskõlas lepingu artikli 82 lõike 1 punktiga a ja finantsmäärustega summa, mis moodustab 75 protsenti summast, mis on kantud Euroopa Liidu 2013. aasta eelarveridadele 29 02 05 (Euroopa statistikaprogramm 2013–17) ja 29 01 04 05 (statistilise teabe poliitika — halduskorralduskulud), ja summa, mis moodustab 75 protsenti summast, mis on kantud Euroopa Liidu 2014.–2017. aasta eelarveridadele 29 02 01 (Euroopa statistikaprogramm 2013–17) ja 29 01 04 01 (statistilise teabe poliitika — halduskorralduskulud).”
               
            
                  6.
               
               
                  Artikli 2 tekst jäetakse välja.
               
            Artikkel 2
      Käesolev otsus jõustub järgmisel päeval pärast seda, kui on esitatud kõik EMP lepingu artikli 103 lõike 1 kohased teated (3).
      Otsust kohaldatakse alates 1. jaanuarist 2014.
      Artikkel 3
      Käesolev otsus avaldatakse Euroopa Liidu Teataja EMP osas ja EMP kaasandes.
      
         Brüssel,
         
            
               EMP ühiskomitee nimel
            
            
               eesistuja
            
         
         
            
               EMP ühiskomitee
            
            
               sekretärid
            
         
      
      
         (1)  ELT L 39, 9.2.2013, lk 12.
      
         (2)  ELT L 354, 28.12.2013, lk 84.
      
         (3)  [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]